**НАРОДНО ЧИТАЛИЩЕ “НАДЕЖДА-1950”гр.Сливен, ОБЩИНА СЛИВЕН**

**У С Т А В**

**на**

**Народно читалище “НАДЕЖДА-1950”гр.Сливен,община Сливен**

Народно читалище **„НАДЕЖДА-1950”гр.Сливен”** има голям принос за израстването на много талантливи личности. С многостранната си дейност допринася за укрепването на знанията и интереса към науката, изкуството и културата, поддържа народните обичаи и традиции.

**ГЛАВА ПЪРВА**

**ОБЩИ ПОЛОЖЕНИЯ**

**Чл.1.** Народното читалище **„НАДЕЖДА-1950”гр.Сливен”**, община Сливен е традиционно самоуправляващо се културно-просветно сдружение, което изпълнява общински и държавни културно-просветни задачи.

То работи на принципа на доброволността, демократизма и автономията.

**Чл.2.** Читалището е юридическо лице с нестопанска цел,наричано по нататък вУстава за краткост”Читалището”. То подлежи на вписване в регистъра на Сливенския окръжен съд.

**Чл.3.** **Читалището не е политическа организация и в дейността му** могат да участват всички граждани без ограничения на възраст, пол, политически и религиозни възгледи и етническо самосъзнание.

**Чл.4.** Читалището поддържа с Областната управа и Общината отношения на сътрудничество, партньорство при обсъждане на проблемите на културата в района, като запазва своята автономия.

**Чл.5.** Читалището може да се сдружава с други читалища и сродни организации, без да ограничава самоуправлението на собствената си дейност и имуществото си.

**Чл.6.** Читалището работи във взаимодействието с културни и учебни заведения, обществени, стопански и други организации, извършващи или подпомагащи културната дейност. То може да влиза в договорни отношения с тези или други структури, без да накърнява своите права и интереси.

**ГЛАВА ВТОРА**

**ЦЕЛИ, ДЕЙНОСТИ И ЗАДАЧИ**

**Чл.7.** Целите на читалището са:

1. Да съдейства за обогатяването на културния живот и свободното време на хората в селото.

2. Да допринася за укрепването на знанията и интереса към науката,изкуството и културата.

3. Да създава условия за развитие и изява на творческите интереси и способности на младото поколение.

4. Да поддържа, обогатява и развива народните обичаи и традиции.

5. Да възпитава и утвърждава националното самосъзнание.

**Чл.8.** За постигане на своята цел, читалището развива следните дейности:

1. Поддържа библиотека, читалня, фоно-и видеотека.

2. Организира школи, курсове, клубове, кино- и видеопоказ, концерти, представления, празненства, чествания, конкурси**,** фестивали,конференции и други научни форми, издава печатни материали, свърфзани с неговата дейност и съответстващи на закона за народните читалища и Устава.

3. Развива и подпомага любителското художествено творчество.

4**.** Организира и провежда прояви от общински,регионален, национален

международен характер за претворяване принципите на читалищната дейност.

5. Събира и разпространява знания за родния край.

6**.** Поставя дейността си на широка обществена основа,като организира,насърчава, и всестранно разгръща творческата дейност и инициатива на деятелите и любителите, които обединява.

6. Създава музейни сбирки **съгласно Закона за културното наследство.**

**7.**Предоставяне на компютърни и интернет услуги**.**

8. Допълнителна дейност, включително със стопанска насоченост, в сферата на физическата култура, здравеопазването, информацията, взаимоотношенията с училищата и църквата.

**Чл.9.** Допълнителната стопанската дейност трябва да подпомага основната дейност на читалището и да се извършва в съответствие с действащото законодателство и приходите да се използват за обществено полезни цели.Читалището не разпределя печалба.

1. Стопанската дейност може да е производствена, селскостопанска, търговска, от сферата на услугите – рекламна, импресарска, управление на недвижими имоти, транспортна и др. и да е свързана с предмета на дейност

2.Извършването на еднократни стопански актове – покупки, продажби, сключването на аренди и наемни договори, както и стопанисването на земеделската земя, може да става от името на читалището като юридическо лице без създаване на търговско или гражданско дружество.

**Чл.10.** Допълнителните дейности не могат да създават условия за нарушаване на добрите нрави,противоречат или рушат националното самосъзнание, да включват използването на читалищните имоти

**1**. За постоянно ползване от политически партии и организации**;**

**2**. За хазартни игри и нощни заведения **;**

**4.** На нерегистрирани религиозни общности по Закона за вероизповеданията**.**

**3.** За постоянно ползване от председателя,секретаря, членовете на настоятелството и проверителната комисия и на членовете на техните семейства**.**

**Чл.11**.Читалището може да участвува в сдружения при условията и по реда на Закона за народните читалища с цел постигане на своите цели, за провеждане на съвместни дейности и инициативи.

**ГЛАВА ТРЕТА**

**УЧРЕДЯВАНЕ И ЧЛЕНСТВО**

**Чл.12.** (1). Народното читалище **„НАДЕЖДА-1950”гр.Сливен”** е основано на 13.08.1950 година със заповед № 3701 и е вписано в регистъра на Сливенския Окръжен съд.

/2/.Всяка промяна на вписаните в съдебния регистър обстоятелства се заявява в съда в съответствие с чл.9,ал.7. от Закона за народните читалища.

**Чл.13./**1**/**Членовете на читалището могат да бъдат индивидуални, колективни и почетни.

/2/.Индивидуалните членове са български граждани.Те биват действителни и спомагателни.

1.Действителните членове са лица, навършили 18 години, които вземат участие в дейността на читалището, редовно плащат членския си внос и имат право да избират и бъдат избирани.

2.Спомагателните членове са лица до 18 години, които имат право на съвещателен глас.Тези членове нямат право да избират и бъдат избирани.

/3/. Колективни членове могат да бъдат професионални организации, стопански предприятия, търговски дружества, кооперации, клубове, творчески колективи или групи и др. Те съдействат за постигане целите на читалището, за поддържане и обогатяване материалната му база. Те имат един глас и **могат да плащат членски внос в размер по тяхна преценка.**

/4/.Почетните членове могат да бъдат български и чужди граждани и дарители с изключителни заслуги към читалището.

**Чл.13.**/1/.Приемането на нови членове на читалището става с писмена молба на желаещия до настоятелството**,**в която се посочва предпочитаната форма на участие в дейността на читалището.

**/2/**Членството възниква 30 дни след плащането на членски внос.

/**3/**Приемът на нови членове се прекратява два месеца преди провеждането на отчетно –изборни събрания на читалището. Членството на подалите молби през този период възниква веднага след провеждането на отчетно-изборното събрание.

**Чл.14** Членовете на читалището с право на глас имат право на информация за решенията на Настоятелството, за състоянието и използването на материалната база и имотите, за изпълнението на бюджета, за дейността на читалищния съюз, в който членува читалището.

**Чл.15.** Членовете на читалището с право на глас са носители на особени права и отговорности за съхраняването и обогатяването на имуществото на читалището, включително за имотите, предоставени за безвъзмездно ползване.

**Чл.16.** Членството в читалището може да се прекрати от съответния орган в следния случай:

1. При не плащане на членския внос в рамките на календарната година.

2. Отказ от участие в дейността.

3. По молба на лицето.

4. Когато Общото събрание изключи читалищен член за грубо нарушение на Устава; за поведение, уронващо доброто име на читалището или за нанесени щети в особено големи размери.

**Чл.17**.Действителните членове плащат членски внос в размер,определен от общото събрание на читалището,а колективните – по взаимно договаряне.

**ГЛАВА ЧЕТВЪРТА**

**УПРАВЛЕНИЕ**

**Чл.18**.Органите на читалището **Общото събрание**, **Настоятелство,Проверителната комисия.**

**Чл.19**. Върховен орган на читалището е Общото събрание. То се състои от всички

членове на читалището,имащи право на глас.**В него със съвещателен глас могат да**

**участват спомагателните членове.**

**Общото събрание**:

1. Изменя и допълва Устава.

2. Избира и освобождава членове на настоятелството,проверителната комисия и председателя.

3. Приема вътрешните актове, необходими за организацията и дейността на читалището.

4. Изключва членове на читалището.

5. Приема основни насоки за дейността на читалището.

6. Взема решения за членуване или прекратяване на членството в читалищно сдружение.

7. Приема бюджета на читалището.

8. Приема годишния отчет до 30 март на следващата година..

9. Определя размера на членския внос.

10. Обявява почетни членове, в т.ч. дарители.

11. Отменя решения на органите на читалището.

12. Взема решения за прекратяване на читалището.

13.Взема решения за отнасяне в съда на незаконосъобразни действия на ръководството или отделни членове.

14.Утвърждава новоприетите членове от настоятелството.

**Чл.20.** (1). Редовно общо събрание на читалището се свиква от Настоятелството най-малко веднъж годишно.

(2). Извънредно общо събрание може да бъде свикано по решение на Настоятелството, по искане на проверителната комисия или една трета от членовете, имащи право на глас.

(3). Покана та за събранието трябва да съдържа дневния ред, датата, часа и мястото на провеждането му и кои го свиква. Тя трябва да бъде получена не по-късно от 7 дни преди датата на провеждането му. В същия срок на общодостъпни места трябва да бъде обявено и съобщение за събранието и временно се прекратява събирането на членски внос.

(4). Общото събрание е законно,ако присъстват най-малко половината от имащите право на глас членове на читалището. **При липса на кворум събранието се отлага с един** **час**.Тогава събранието е законно ако на него присъстват не по малко от една трета от членовете при редовно общо събрание и не по малко от половината плюс един от членовете при извънредно общо събрание.

(5). Решения по чл.19, т.1, 4, 11 и 12 се вземат с мнозинство най-малко две трети от всички членове. Останалите решения се вземат с мнозинство повече от половината присъстващи членове с право на глас.

/6/.Решенията на Общото събрание подлежат на съдебен контрол относно тяхната законосъобразност и съответствие с Устава и ЗНЧ.

/7/.Две трети от членовете на Общото събрание могат да предявят иск пред Сливенския окръжен съд за отмяна решение на Общото събрание, ако то противоречи на ЗНЧ и/или Устава.

**Чл.21.** (1). Ръководен орган на читалището **е Настоятелството**,**което се състои не по малко от трима члена, избрани за срок от 3 (три) години. Броят на членовете и мандатът му се** определя от общото събрание. Членовете на настоятелството не могат да имат роднински връзки по между си и **със секретаря на читалището по** права и съребрена линия до четвърта степен.

/2/.**По право в настоятелството влиза Председателят на читалището.**

(3**). Настоятелството има следните функции**:

1. Свиква Общо събрание.

2. Осигурява изпълнението на решенията на общото събрание.

3. Подготвя и внася **в** Общинския съвет проект за бюджета на читалището

4. Утвърждава щата на читалището.

5. Подготвя и внася в общото събрание отчет по бюджета и дейността на читалището.

6.Организира дейността на читалището по подготовката и реализирането на проекти

7. Назначава секретаря на читалището.

8. Утвърждава длъжностните характеристика на секретаря и на щатните служители.

8. Организира и направлява цялостната читалищна дейност. Взема решения по всички въпроси отнасящи се до работата и имуществото на читалището и за назначаването и освобождаването на щатните и хонорувани служители и за сключване на договори с други юридически и физически лица.

8. Приема годишни планове за работата на читалището и програми по крупни проблеми.

9. Взема решения за сдружаване на читалището,освен случаите по чл.19, т.6.

10. Решава въпросите за създаване и закриване на колективи за художествено творчество, школи, курсове и пр. и определя принципите на взаимоотношенията с тях.

11. Взема решения за стопанисване на читалищното имущество; за придобиване на недвижимо имущество; за придобиване на движимо имущество с дълготрайно ползване и по-голяма стойност; за отчуждаване и залагане на движимо имущество; за отдаване под наем или аренда за по-продължителен период; за определяне размера на такси, наеми, аренди вноски; за образуване и управление на целеви фондове, в т.ч. и изпълнение на дарения.

12. Решава въпросите за откриване и закриване на допълнителни дейности, в т.ч. и стопански; за учредяване и прекратяване на търговски и граждански дружества и за участие в такива, свързани с дейностите на читалището.

13. Взема решения за морално и материално поощряване на читалищни членове и дейци и работещи в читалището.

14. Настоятелството се свиква най-малко четири пъти през годината. На заседанията с право на съвещателен глас могат да присъстват и членовете на проверителната комисия. При необходимост могат да се канят и други членове.

(4). Настоятелството взема решения с мнозинство повече от половината с членовете си,

освен в случаи, когато Уставът и Закона предвиждат друго мнозинство.

**Чл.22.** При отпадане на член на Настоятелството, до следващото Общо събрание може да кооптира подходящо лице по своя преценка за временен негов член.

**Чл.23.** Председателят на читалището е член на Настоятелството и се избира за срок от три години

.

**Чл.24**. Председателятпредставлява читалището.

1.Организира дейността на читалището съобразно ЗНЧ, Устава и решенията на Общото събрание.

2. Свиква и ръководи заседанията на Настоятелството.

3. Председателства Общите събрания.

4. Отчита дейността си пред Настоятелството.

5. Сключва трудови и прекратява трудовите договори със служителите, съобразно бюджета на читалището и въз основа на решения на Настоятелството.

**6.Ежегодно в срок до 10 ноември представя на кмета на общината предложение за дейността на читалището през следващата година.**

7.Представя да 31 март пред кмета на общината и общинския съвет доклад за осъществените стопански дейности и изпълнение на годишната програма за развитие на читалищната дейност и за изразходваните от бюджета средства през предходната година.

8**.Сключва договор с Кмета на общината за финансово обезпечаване на читалището през следващата година.**

9.В отсъствието на Председателя или при невъзможност на изпълнения на задълженията му функциите му се поемат от Секретаря , след решение на ЧН.

**Чл.25.** (1). Секретарят на читалището е щатният организатор на текущата основна и допълнителна дейност на читалището съобразно ЗНЧ, Устава на читалището, Решенията на общото събрание и ЧН..

1.Отговаря за работата на щатния и хоноруван персонал

2.Представлява читалището заедно и поотделно с Председателя .

3. Секретарят упражнява утвърдения от общото събрание бюджет на читалището.

4.Подготвя материалите за заседанията на Настоятелството и Общото събрание.

5.Отчита дейността си пред настоятелството.

6.Отговаря за цялостната административна дейност на читалището.

/2/.Секретарят не може да бъде в роднински връзки с членове на настоятелството и проверителната комисия по права и сребърна линия до четвърта степен, както и да бъде съпруг или съпруга на Председателя на читалището.

**/3/.**Ако секретарят е член на настоятелството, той не може да гласува по точките от дневния ред на Настоятелството, свързани с определянето на неговото възнаграждение , утвърждаването на длъжностната му характеристика и щата на читалището.

**Чл.26.** (1). Проверителната комисия се състои от три члена, избрани от общото събрание за срок от три години.

(2). Членовете на проверителната комисия не могат да бъдат в трудовоправни отношения с читалището или да са роднини на членове на Настоятелството по права линия, съпрузи,братя, сестри и роднини по сватовство от първа степен.

(3). Проверителната комисия контролира спазването на Закона за народните читалища, Устава и решенията на общото събрание, на настоятелството, председателя и секретаря.

(4). При констатирани нарушения Проверителната комисия уведомява Общото събрание, а при данни за престъпления – органите на прокуратурата.

**Чл.27.** Не могат да бъдат избирани за членове на Настоятелството, Проверителната комисия или за секретари лица, осъждани за умишлени престъпления от общ характер.

**Чл.28**.Членовете на настоятелството,Секретаря и Председателя на Проверителната комисия подават декларации за конфликт на интереси, като Декларациите се обявяват по съответния ред.

**ГЛАВА ПЕТА**

**ИМУЩЕСТВО И ФИНАНСИ**

**Чл.29.** Имуществото на читалището се състои от собствени недвижими имоти, движими вещи, ценни книжа, авторски права, вземания от предоставени за безвъзмездно ползване недвижими имоти.

**Чл.30.** Читалището полага еднакви грижи на добър стопанин за опазване и обогатяване както на собственото, така и на ползваното имущество.

**Чл.31.** Читалището набира средства от следните източници:

1. Членски внос.

2. Културно-просветна дейност, включително школи и курсове.

3. Субсидии от държавния и общинския бюджет.

4. Наеми от движимо и недвижимо имущество..

5. Дарения и завещания.

6. Други приходи, включително от стопанска дейност .

**Чл.32**./1**/** Единният читалищен бюджет се формира от всички приходоизточници – собствени и от субсидии.

/2/След одобряване на Общинската Програма за развитие на читалищната дейност,читалището сключва с кмета на Общината договор за финансово обезпечаване на читалищната дейност.

**Чл.33./**1**/.** Частта от отчета за изразходването на държавните и общинските субсидии се представя в общината.

/2/. Счетоводната отчетност се води в съответствие със Закона за счетоводството и подзаконовите документи.

/3/.Читалището има пълна свобода при разпореждането със собствените и предоставените финансови средства.

**Чл.34.** **Читалището не може да отчуждава недвижими вещи и да учредява ипотека върху тях.**

**ГЛАВА ШЕСТА**

**ПРЕКРАТЯВАНЕ**

**Чл.35.** Читалището може да бъде прекратено по решение на общото събрание или на окръжния съд.

**Чл.36./1/**Окръжният съд постановява решение за прекратяване читалището,когато:

1. Дейността му противоречи на Закона за народните читалища, Устава и добрите нрави.

2. Имуществото му не се ползва според целите на читалището.

3. При наличието на трайна невъзможност читалището да действа или не развива дейност за период от две години.

4.Не е учредено по законния ред.

5.Е обявено в несъстоятелност.

/2/. Министърът на културата или прокурорът могат да поискат от окръжния съд да постанови решение за прекратяване на читалището.

/3/При прекратяване на читалището се извършва ликвидация.

**ГЛАВА СЕДМА**

**ДРУГИ РАЗПОРЕДБИ**

**І.АДМИНИСТРАТИВНО – НАКАЗАТЕЛНИ РАЗПОРЕДБИ**

**Чл.37./**1/Председателят и/или секретарят, когато предоставят имуществото на читалището за възмездно или безвъзмездно ползване; за хазартни игри; за дейност на нерегистрирани религиозни общности по Закона за вероизповеданията; за постоянно ползване от политически партии и организации; на председателя; на членове на настоятелството, на проверителната комисия, и на членове на техните семейства, се наказват с глоба и с лишаване от правото да заемат изборна длъжност в читалището.

/2/Председателят на читалището когато не представи доклад за изпълнението на читалищната дейност и за изразходваните бюджетни средства за годината се наказва с глоба.

**ІІ.ПРЕХОДНИ РАЗПОРЕДБИ**

§1. Физическите и юридически лица, които са редовни членове на Читалището към дата на приемането на този Устав, се ползват със статут на действителни членове на читалището.

§2. Избраните. Председател на читалището, Читалищното настоятелство и Проверителната комисия продължават да изпълняват своите функции в срок настоящия си мандат до провеждането на Изборното събрание.

§3. Всички заварени актове, приети от Общото събрание и Читалищното настоятелство до датата на приемането на настоящия Устав се прилагат доколкото не му противоречат.

Настоящия Устав се изготви в два еднообразни екземпляра – един за Сливенския окръжен съд и един за Читалището.